ལན།དེ་འདྲ་བྱུང་ཡོད་རེད།འཛིན་གྲྭ་བཅུ་པའི་ཡིག་རྒྱུགས་ནང་དུ་བརྒྱ་ཆ་དགུ་བཅུ་གོ་གྲངས་ལོན་མཁན་མང་པོ་བྱུང་ཡོད་རེད་ལ།སྤྱིར་བཏང་སློབ་གྲྭ་འདིའི་ནང་དུ་སྔོན་མ་བལ་ཡུལ་གྱི་གྲོས་ཚོགས་ཚོགས་གཙོའི་ཕྲུ་གུ་དང༌།བལ་ཡུལ་གྱི་གློག་བརྙན་འཁྲབ་མཁན་གྱི་ཕྲུ་གུ།པཱ་ཀི་སི་ཐན་གྱི་གཞུང་ཚབ་ནང་གི་ཕྲུ་གུ་དང༌།སློབ་གྲྭ་བཙུགས་ནས་ལོ་བཞིའི་རྗེས་ཙམ་ལ་རྒྱ་ནག་གཞུང་ཚབ་ཀྱི་ལས་ཀ་བྱེད་མཁན་གྱི་ཕྲུ་གུ་ཡང་བཅུག་མྱོང་བ་རེད།དེར་བརྟེན་འདིའི་ནང་ལ་མཐོ་རིམ་དཔོན་རིགས་ཀྱི་ཕྲུ་གུ་མང་པོ་ཡོད་རེད།ད་ལྟ་བོད་པའི་ཕྲུ་གུ་བརྒྱ་ཆ་བཅོ་ལྔ་ཙམ་ཡོད་རེད།སྔོན་མ་སློབ་གྲྭ་བཙུགས་དུས་བོད་པའི་ཕྲུ་གུ་མང་པོ་ཡོད་རེད།དེ་རྗེས་སློབ་ཡོན་སྤྲོད་ཐུབ་མཁན་ཚོས་མཐུན་རྐྱེན་བཟང་བའི་སློབ་གྲྭ་གཞན་དག་ལ་བཏང་བ་རེད།སྔོན་མ་ངའི་སློབ་གྲྭའི་ནང་དུ་ཡོད་པའི་སློབ་མ་མང་ཆེ་བ་ཨ་རི་དང་ཁེ་ན་ཌ་སོགས་ལ་བཏང་བ་ཆགས་བསྡད་ཡོད་རེད།ད་ལྟ་དགེ་རྒན་དང་ལས་བྱེད་བསྡོམས་བརྒྱ་ལྷག་ཙམ་ཞིག་ཡོད།